CELEX: 22005D0008
Language: sl
Date: 2005-02-08 00:00:00
Title: Sklep Skupnega odbora EGP št. 8/2005 z dne 8. februarja 2005 o spremembi Priloge II (Tehnični predpisi, standardi, preskušanje in certificiranje) k Sporazumu EGP

23.6.2005   
            
            
               SL
            
            
               Uradni list Evropske unije
            
            
               L 161/17
            
         SKLEP SKUPNEGA ODBORA EGP
   št. 8/2005
   z dne 8. februarja 2005
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE — 
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sporazumom o udeležbi Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike v Evropskem gospodarskem prostoru, ki je bil podpisan 14. oktobra 2003 v Luxembourgu (1).
            
         
               (2)
            
            
               Uredbo (ES) št. 2003/2003 Evropskega parlamenta in Sveta z dne 13. oktobra 2003 v zvezi z gnojili (2) je treba vključiti v Sporazum.
            
         
               (3)
            
            
               Uredba (ES) št. 2003/2003 razveljavlja Direktivo Sveta 76/116/EGS (3), Direktivo Komisije 77/535/EGS (4), Direktivo Sveta 80/876/EGS (5) in Direktivo Komisije 87/94/EGS (6).
            
         
               (4)
            
            
               Preostali akti Skupnosti iz poglavja XIV (Gnojila) Priloge II k Sporazumu (Direktiva Sveta 89/284/EGS, Direktiva Komisije 89/519/EGS in Direktiva Sveta 89/530/EGS) ne služijo več svojemu namenu.
            
         
               (5)
            
            
               Zato se celotno poglavje XIV (Gnojila) Priloge II k Sporazumu nadomesti s sklicevanjem na Uredbo (ES) št. 2003/2003 — 
            
         SKLENIL:
   Člen 1
   Besedilo poglavja XIV (Gnojila) Priloge II k Sporazumu se nadomesti z naslednjim:
   
      
                  „1.
               
               
                  
                     32003 R 2003: Uredba (ES) št. 2003/2003 Evropskega parlamenta in Sveta z dne 13. oktobra 2003 v zvezi z gnojili (UL L 304, 21. 11. 2003, str. 1).
               
            Za namen tega sporazuma veljajo določbe Uredbe z naslednjimi prilagoditvami:
                  (a)
               
               
                  Države EFTA bodo lahko omejevale dostop do svojega trga glede kadmija v gnojilih v skladu z zahtevami svoje zakonodaje, veljavne na dan začetka veljavnosti tega sporazuma. Pogodbenice skupaj preučijo stanje leta 2009.
               
            
                  (b)
               
               
                  Besedilu v oklepajih v tretjem odstavku v stolpcu 6 št. 1 v delu A.2 Priloge I se doda naslednje:
                  ‚Islandija, Lihtenštajn, Norveška‘.
               
            
                  (c)
               
               
                  Besedilu v oklepajih za (6b) v prvi alinei drugega odstavka točke 3 v stolpcu 5 v delih B.1.1, B.2.1 in B.4 Priloge I se doda naslednje:
                  ‚Islandija, Lihtenštajn, Norveška‘.“
               
            
   Člen 2
   Besedilo Uredbe (ES) št. 2003/2003 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 9. februarja 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 8. februarja 2005.
      
         
            Za Skupni odbor EGP
         
         
            Predsednik
         
         Richard WRIGHT
      
   
   
      (1)  UL L 130, 29.4.2004, str. 3.
   
      (2)  UL L 304, 21.11.2003, str. 1.
   
      (3)  UL L 24, 30.1.1976, str. 21.
   
      (4)  UL L 213, 22.8.1977, str. 1.
   
      (5)  UL L 250, 23.9.1980, str. 7.
   
      (6)  UL L 63, 9.3.1988, str. 16.
   
      (7)  Navedena ni nobena ustavna zahteva.